**Meistarklašu apraksti**

|  |  |  |  |  |
| --- | --- | --- | --- | --- |
|  | Lietotnes Canva priekšrocības un iespējas | Canva ir tiešsaistes dizaina rīks, kas ļauj viegli veidot prezentācijas, plakātus, izdales materiālus, sociālo tīklu vizuālus un citus dizainus, izmantojot gatavas veidnes un intuitīvus rediģēšanas rīkus. Meistarklasē būs iespēja iepazīt Canva galvenos rīkus, to funkcijas un darbības principus, lai ātri un vienkārši izveidotu kvalitatīvus un vizuāli pievilcīgus materiālus. | Aiva Šmugā | Madonas Valsts ģimnāzijas datorikas skolotāja |
|  | Realitātē balstīts radošums | Meistarklasē tiks parādītas teksta veidošanas un analīzes iespējas. Tiks piedāvāti radoši uzdevumi pārbaudes darbu organizēšanā, kas ļauj gan pārbaudīt skolēnu zināšanas, gan ļauj skolēniem darboties pašradītā realitātē. | Valda Cakule | Madonas Valsts ģimnāzijas latviešu valodas un literatūras skolotāja |
|  | Radoši uzdevumi valodas apguvē | Meistarklases dalībnieki tiks iepazīstināti ar radoša uzdevuma izstrādes darba gaitu, gala rezultātu un vērtēšanu. Šādi uzdevumi veicina runātprasmi, attīsta jaunradi un savstarpējās vērtēšanas prasmes. | Diāna Vaidote | Madonas Valsts ģimnāzijas krievu valodas skolotāja |
|  | Uzdevumi, kas saistīti ar reālo dzīvi kursā Matemātika I | Pieredze, kā reālo ikdienas dzīvi sasaistīt ar matemātiku, proti, kur ikdienā redzam taisnes virziena koeficientu, kā ar funkciju palīdzību var aprakstīt dažādus dzīves procesus, vai vērts ilgtermiņā uz % noguldīt naudu. | Solita Medene | Madonas Valsts ģimnāzijas matemātikas skolotāja |
|  | Emociju izpratne pozitīvas vides veidošanā | "Kā jūties?"- "Normāli.(..)" Ja šāds dialogs nav pieņemams, meistarklasē tiks piedāvāti sarunas ierosināšanas paņēmieni, lai atpazītu un vērtētu savas un līdzcilvēku emocijas. (Kā sadarboties, lai labi sadzīvotu? Kā enerģija un pozitīvisms apvieno pamatemocijas?) | Lelde Elijāse | Madonas Valsts ģimnāzijas latviešu valodas un literatūras skolotāja, klases audzinātāja |
|  | Darbs ar puišu balsīm pēc balss lūzuma | Meistarklasē varēs vērot paņēmienus jaunu puišu (8.-9. klase) balss aparāta nostādīšanā. Tiks aplūkoti gan tehniskie, gan psiholoģiskie aspekti darbā ar jauniešiem. | Oskars Jeske | Madonas Valsts ģimnāzijas mūzikas skolotājs |